Jurnalistul Cristi Brancu de la Prima TV a oferit informații incendiare privind relația sa cu Gică Hagi, pornind de la un episod petrecut în urmă cu peste 30 de ani.
Astfel, Cristi Brancu era jurnalist de sport în momentul în care Gică Hagi și prima sa soție, Leni, erau în plin proces de divorț, în 1990, la doar câteva luni de la căsătorie.
"Au fost și cazuri interesante, apropo de sport, prima soție a lui Gheorghe Hagi, Leni Hagi, prin intermediul lui George Stanca, a ajuns la Revista VIP ca să povestească motivele despărțirii. Domnul Stanca a avut o idee, să provocăm o întâlnire, la un meci al echipei naționale, între soție, încă soție, că nu divorțase, și Gică Hagi. M-a trimis pe mine, a zis că mă descurc eu, ocazie cu care Gică Hagi n-a mai vorbit cu mine, crezând că eu am pus treaba la cale.
Dar acum Dumnezeu să-l ierte, eu acolo am fost doar "împușcați-l pe mesager". Mă duc cu ea pe stadion, începuseră toți să vuiască, Victor Becali, toți apăreau în jurul ei, eu cică să o ascund, tot stadionul cred că știa.
M-am dus, am dus-o la cabină, după care Gică a ieșit într-o busculadă foarte mare. Giovanni a zis "am eu grijă de ăla care a făcut chestia asta!". Dar omul care a făcut-o a uitat să spună că nu puștiul a făcut-o. Aveam 20 de ani, nu eram chiar atât de genial și pervers. Dar cu siguranță a fost o chestie, în care a fost cu busculadă, "lasă, că îți dau eu, lasă, că îți trag un glonț în picior" și așa mai departe", și-a amintit Cristi Brancu, conform Cancan.ro.
"Lumea este foarte mare, putem să trăim și fără să coabităm. Dar dacă ne-am întâlni, eu aș spune "bună ziua", cred că și domnia sa. Au trecut doar 30 de ani de la secvența asta. Dar și după aceea, toate povestirile pe care le-a făcut fosta doamnă Hagi au fost în urma unei înțelegeri care a existat. Repet, mucosul nu putea să fie atât de diabolic de la o vârstă fragedă", a completat jurnalistul.